1. ΝΟΜΟΣ υπ’ αριθ. 687 της 6/8 Σεπτ. 1977 (ΦΕΚ Α΄ 252)  Περί συστάσεως Ελληνικής Επιτροπής Συνεργασίας με την UNICEF.  ΄Αρθρ.1.-1.Συνιστάται «Ελληνική Επιτροπή Συνεργασίας με την UNICEF», εδρεύουσα εν Αθήναις και τελούσα υπό την εποπτείαν των Υπουργείων Εξωτερικών και Κοινωνικών Υπηρεσιών. Το περιεχόμενον και η έκτασις της εποπτείας ταύτης, καθορίζονται δια κοινής αποφάσεως των Υπουργών Εξωτερικών και Κοινωνικών Υπηρεσιών νομίμως δημοσιευομένης. 2.Σκοπός της άνω Επιτροπής είναι: α. H πρόκλησις του ενδιαφέροντος και η επιδίωξις της υποστηρίξεως του κοινού προς την UNICEF και τα προγράμματά της. β. Η εισήγησις της λήψεως μέτρων δια την προστασίαν του παιδιού εις το πλαίσιον των προγραμμάτων κοινωνικής και οικονομικής αναπτύξεως. γ. Η παροχή πληροφοριών επί των δραστηριοτήτων της UNICEF. δ. Η ενθάρρυνσις Οργανισμών και Ιδιωτών δια οικονομικάς συνεισφοράς προς την UNICEF. Διοίκησις ΄Αρθρ.2.-«α. Η Ελληνική Επιτροπή Συνεργασίας με τη UNICEF διοικείται από επταμελές εκτελεστικό συμβούλιο, που συγκροτείται με απόφαση του Υπουργού Υγείας και  Πρόνοιας και αποτελείται: i.από έναν υπάλληλο του Υπουργείου εξωτερικών, που υποδεικνύεται με τον αναπληρωτή του από τον Υπουργό Εξωτερικών. ii.από έναν υπάλληλο του Υπουργείου Οικονομικών, που υποδεικνύεται με τον αναπληρωτή του από τον Υπουργό Οικονομικών. iii.από έναν υπάλληλο του Υπουργείου Υγείας και Πρόνοιας, που υποδεικνύεται με τον αναπληρωτή του από τον Υπουργό Υγείας και Πρόνοιας. iv.από  τρεις εκπροσώπους φορέων, σωματείων ή μη κυβερνητικών οργανώσεων των οποίων η δραστηριότητα αποσκοπεί στην προστασία του παιδιού. Ο Υπουργός Υγείας και Πρόνοιας απευθύνει πρόσκληση για υποβολή προτάσεων και σε περίπτωση που προτείνουν εκπροσώπους περισσότεροι από τρεις φορείς, τότε οι φορείς που θα  εκπροσωπηθούν  επιλέγονται από τον Υπουργό Yγείας και Πρόνοιας. Αν εντός μηνός από την πρόσκληση δεν προταθούν εκπρόσωποι, τότε ορίζονται από τον Υπουργό Υγείας και Πρόνοιας. v. Από ένα πρόσωπο, ως πρόεδρο της Επιτροπής, εγνωσμένου κύρους με εμπειρία στον τομέα αυτόν ή έχοντα κοινωνική, νομική ή άλλη καταξίωση στον τομέα που δραστηριοποιείται. β. Με την ίδια απόφαση ορίζεται και ο αντιπρόεδρος του εκτελεστικού συμβουλίου από τα μέλη αυτού και διορίζεται ένας υπάλληλος του κλάδου ΠΕ Διοικητικού του Υπουργείου Υγείας και Πρόνοιας, ως Γραμματέας. γ Το άρθρ. 10 του Νόμ.  2207/1994 (ΦΕΚ 65 Α΄) καταργείται». Το μέσα σε «» άρθρ. 2, αντικαταστάθηκε ως άνω από τις περίπτ. α και β παρ. 1 άρθρ. 26 Νόμ. 2646/15-20 Οκτ. 1998 (ΦΕΚ Α΄236), ανωτ. σελ. 60,31 Σύμφωνα δε με την περίπτ. γ΄ της ίδιας παρ. 1, καταργήθηκε το άρθρ. 10 Νόμ. 2207/94 (ΦΕΚ Α΄65), κατωτ. αριθ. 6, με το οποίο είχαν καταργηθεί οι διατάξεις του Νόμ. 687/1977. Σύστασις Τοπικών Επιτροπών ΄Αρθρ.3.-Δι’ αποφάσεως της Ελληνικής Επιτρο-πής Συνεργασίας με την UNICEF, εγκρινομένης υπό του οικέιου Νομάρχου και προς υποβοήθησιν του έργου αυτής εις την περιφέρειαν του οικείου Νομού, δύναται να συνιστώνται εις τας έδρας των Νομών, ως Παραρτήματα της Ελληνικής Επιτροπής, πενταμελείς τοπικαί Επιτροπαί εκ 4 εγκρίτων προσώπων, γνωστών δια την κοινωνικήν των δράσιν και ενός ανωτέρου υπαλλήλου της Δ/νσεως ή Τμήματος Κοινωνικών Υπηρεσιών. Η τοπική Επιτροπή εδρεύει εις το Κατάστημα της Δ/νσεως ή Τμήματος Κοινωνικών Υπηρεσιών της Νομαρχίας. Μέλη της Ελληνικής Επιτροπής ΄Αρθρ.4.-Το εκτελεστικόν Συμβούλιον και αι τοπικαί Επιτροπαί δύνανται να εγγράφουν ως μέλη της «Ελληνικής Επιτροπής Συνεργασίας με την U-NICEF» διακεκριμένους πολίτας διαπνεομένους εκ συμπαθείας προς το έργον της UNICEF. Κανονισμός-Λειτουργία ΄Αρθρ.5.-1.Η Ελληνική Επιτροπή Συνεργασίας με την UNICEF λειτουργεί βάσει εσωτερικού Κανονισμού καταρτιζομένου υπό ταύτης, εντός 6 μηνών από της ενάρξεως ισχύος του παρόντος, εγκρινομένου δια Π.Δ/τος, εκδιδομένου τη προτάσει των Υπουργών, Εξωτερικών, Οικονομικών και Κοι-νωνικών Υπηρεσιών, νομίμως  δημοσιευομένου. (Αντί για τη σελ. 238,101(γ) Σελ. 238,101(δ) Τεύχος 1305 Σελ. 23 Επιτροπή Συνεργασίας UNICEF 35.Δ.ο.1   788 .2.Δια του Κανονισμού τούτου, ρυθμίζονται τα της λειτουργίας αυτής, οι ειδικώτεροι αντικειμενικοί σκοποί ταύτης, τα της διαχειρήσεως των πόρων της, τα του τρόπου λειτουργίας των τοπικών επιτροπών, ως και παν έτερον θέμα αναφερόμενον εις την οργάνωσιν και λειτουργίαν ταύτης. Οικονομικοί Πόροι ΄Αρθρ.6.-Πόροι της Ελληνικής Επιτροπής Συνεργασίας με την UNICEF είναι: (α)Αι Κρατικαί επιχορηγήσεις. (β)Αι δωρεαί πάσης φύσεως. (γ)Αι Κληρονομίαι και Κληροδοτήματα. (δ)Αι Εισπράξεις εκ της πωλήσεως ευχετηρίων καρτών. (ε)Παν έτερον έσοδον προερχόμενον εξ οιασδήποτε πηγής προοριζόμενον δια τους σκοπούς της Ελληνικής Επιτροπής Συνεργασίας με την UNICEF. Φορολογικαί απαλλαγαί και δασμολογικαί  ατέλειαι Βλέπε την παρ. 33 του άρθρ. 4 του Νόμ. 2459/18-19 Φεβρ. 1997, (ΦΕΚ Α΄17), τόμ. 27 σελ. 194,725 σχετικά με την κατάργηση των απαλλαγών από τα τέλη χαρτοσήμου της Ελληνικής Επιτροπής  Συνεργασίας με την UNICEF. ΄Αρθρ.7.-Η Ελληνική Επιτροπή Συνεργασίας με την UNICEF τυγχάνει των αυτών φορολογικών απαλλαγών, δασμολογικών ατελειών, των ευεργετημάτων και διευκολύνσεων, αίτινες παρέχονται, κατά την εκάστοτε ισχύουσαν νομοθεσίαν, εις τα Φιλανθρωπικά και Κοινωφελή Ιδρύματα της Χώρας, πλην των αναφερομένων εις τον φόρον κύκλου εργασιών και εγχωρίων προϊόντων και εις τα τέλη κυκλοφορίας επί αυτοκινήτων. ΄Αρθρ.8.-Η έναρξις ισχύος του παρόντος άρχεται από της δημοσιεύσεως αυτού δια της Εφημερίδος της Κυβερνήσεως.   